
70 DR.30.11.2020 

 
Tuan Pengerusi. Di bawah B.10 Butiran 020500 – Kastam Diraja Malaysia. Di bawah kod 
30000, kita dapati bahawa peningkatan yang agak ketara berbanding anggaran 2020 
sebanyak RM5.5 juta menjadi RM15.66 juta bagi tahun 2021. Mohon dapat penjelasan 
untuk apakah pertambahan yang memang besar di bawah kod 30000 tersebut? 
Sememangnya Kastam adalah merupakan antara agensi yang penting di dalam 
Kementerian Kewangan kerana selain daripada Lembaga Hasil Dalam Negeri yang 
mengutip cukai persendirian dan korporat, Kastam juga merupakan agensi yang banyak– 
saya ingat kedua terbesar yang mengutip duti eksais dan cukai-cukai tertentu. Sudah 
tentu lah kecekapan mereka untuk menjalankan tugas, terutamanya untuk menyekat 
kebocoran yang berlaku dan juga penyeludupan adalah merupakan perkara-perkara 
yang perlu diberikan perhatian yang serius, di samping sistem yang bagus untuk 
memastikan tidak ada siapa yang dapat lari daripada cukai dan duti yang sepatutnya 
dikutip.  

 Saya ingin bertanya tentang pembangunan sistem uCustoms yang saya dengar 
masih belum selesai-selesai lagi. Bilakah ia akan diselesaikan dan bila ia akan dapat 
dilancarkan sepenuhnya oleh pihak Kastam Diraja Malaysia? Oleh kerana sudah tentu ia 
akan memberikan kesan dan impak yang cukup besar untuk memastikan bahawa tidak 
berlakunya kebocoran cukai dan sebagainya. Untuk itu juga, berkaitan dengan pihak 
Kastam ini di bawah P.10 Butiran 91000 – Kenderaan Lanci dan Alat Kelengkapan 
Kastam yang diperuntukkan bagi tahun 2021 sebanyak RM154.5 juta. Cuma saya ingin 
tahu, apakah kenderaan lanci yang akan dibelikan? Oleh kerana memang pihak Kastam 
Diraja Malaysia dalam mereka hendak kejar penyeludup-penyeludup dan sebagainya, 
sudah pastilah perlu mempunyai kenderaan yang cekap, pantas untuk memintas dan 
sebagainya. Kebanyakan kenderaan-kenderaan lanci yang kita ada ini, saya ingat pihak 
penyeludup senyum macam itu sahaja. Pasai tak mampu nak ligan kenderaan mereka 
yang jauh lebih pantas dan sebagainya. Jadi, saya mohon apakah perincian daripada 
RM154.5 juta yang diperuntukkan di bawah P.10 Butiran 91000 - Kenderaan Lanci dan 
Alat Kelengkapan Kastam?  

 Kemudian seterusnya Tuan Pengerusi ialah P.10 juga, 09000 - Pelbagai 
Suntikan Modal. Ramai rakan Ahli Parlimen juga telah bangkitkan perkara ini, saya juga 
ingin bangkitkan. Cuma RM13.61 bilion yang diperuntukkan bagi tahun 2021 ini, mohon 
disenaraikan suntikan modal kepada syarikat-syarikat mana, untuk tujuan apa perkara 
tersebut dilakukan. Kemudian Tuan Pengerusi, juga ingin saya bangkitkan di bawah B.11 
iaitu Butiran 990400 – Turus Pesawat Sdn Bhd, disebut oleh Yang Berhormat Kulim-
Bandar Baharu tadi. Tahun 2020 tiada peruntukan yang diberikan. Jadi, agaknya 
mungkin syarikat penerbangan Malaysia mampu untuk membayar balik ansuran kepada 
pinjaman pembelian pesawat A380 itu. Akan tetapi ini diperuntukkan RM219 juta untuk 
tujuan tersebut. Persoalan saya ialah apakah– dan biasanya bila berkaitan dengan MAB 
dan juga syarikat penerbangan Malaysia ini, Khazanah yang mengambil peranan. Jadi, 
kenapakah kali ini pihak Perbendaharaan pula yang perlu menyediakan peruntukan 
untuk tujuan ini? Sekali gus bertanya tentang apakah perancangan masa hadapan 
(turnaround plan) yang telah dibuat untuk memastikan bahawa syarikat yang suatu ketika 
dahulu terbang di udara dengan penuh megah mewakili negara kita Malaysia, yang perlu 
dibuat sesuatu untuk memastikan bahawa ia tidak digulung tikar dan menyelamatkan 
peluang-peluang pekerjaan bagi mereka yang bekerja dalam syarikat penerbangan 
Malaysia ini.  

 Akhirnya Tuan Pengerusi, saya ingin bangkitkan tentang 99000 – Komitmen 
Kewangan iaitu Valuer Information System (VIS). Pada tahun 2020, RM70 juta 
diperuntukkan, tiada diperuntukkan untuk tahun ini di bawah belanja mengurus. Akan 
tetapi kita lihat di bawah pembangunan P.10 kod 65000 – Pembangunan Valuer 
Information System (VIS) masuk pula sebanyak RM59 juta tetapi kali ini dalam 
pembangunan.  

■1520 

 Sebelum-sebelum ini ia ada dalam Perbelanjaan Mengurus, tiba-tiba tiada 
dalam tahun 2021 tetapi ada dalam tahun 2021 ini di bawah Anggaran Pembangunan. 
Mohon pencerahan terhadap perkara-perkara tersebut. Sekian, terima kasih. 

 Tuan Pengerusi [Dato’ Mohd Rashid Hasnon]: Terima kasih Yang Berhormat 
Kubang Pasu. Ahli Yang Berhormat saya akan memberikan jam 3.30 petang untuk Yang 
Berhormat Menteri Kewangan untuk menjawabnya. Saya dengan ini menjemput... 

 Dato’ Mahfuz bin Haji Omar [Pokok Sena]: Tuan Pengerusi, ramai lagi – 
ramai lagi hendak berucap. 

 Tuan Pengerusi [Dato’ Mohd Rashid Hasnon]: Yang Berhormat Jelebu 
kemudian diikuti oleh Yang Berhormat Bayan Baru. 



Tuan Pengerusi. Di bawah B.10 Butiran 020500- Kastam Diraja Malaysia. Di bawah kod 30000, kita dapati bahawa peningkatan yang agak ketara berbanding anggaran 2020 sebanyak RM5.5 juta menjadi RM15.66 juta bagi tahun 2021. Mohon dapat penjelasan untuk apakah pertambahan yang memang besar di bawah kod 30000 tersebut? Sememangnya Kastam adalah merupakan antara agensi yang penting di dalam Kementerian Kewangan kerana selain daripada Lembaga Hasil Dalam Negeri yang mengutip cukai persendirian dan korporat, Kastam juga merupakan agensi yang banyak- saya ingat kedua terbesar yang mengutip duti eksais dan cukai-cukai tertentu. Sudah tentu lah kecekapan mereka untuk menjalankan tugas, terutamanya untuk menyekat kebocoran yang berlaku dan juga penyeludupan adalah merupakan perkara-perkara yang perlu diberikan perhatian yang serius, di samping sistem yang bagus untuk memastikan tidak ada siapa yang dapat lari daripada cukai dan duti yang sepatutnya dikutip. Saya ingin bertanya tentang pembangunan sistem uCustoms yang saya dengar masih belum selesai-selesai lagi. Bilakah ia akan diselesaikan dan bila ia akan dapat dilancarkan sepenuhnya oleh pihak Kastam Diraja Malaysia? Oleh kerana sudah tentu ia akan memberikan kesan dan impak yang cukup besar untuk memastikan bahawa tidak berlakunya kebocoran cukai dan sebagainya. Untuk itu juga, berkaitan dengan pihak Kastam ini di bawah P.10 Butiran 91000- Kenderaan Lanci dan Alat Kelengkapan Kastam yang diperuntukkan bagi tahun 2021 sebanyak RM154.5 juta. Cuma saya ingin tahu, apakah kenderaan lanci yang akan dibelikan? Oleh kerana memang pihak Kastam Diraja Malaysia dalam mereka hendak kejar penyeludup-penyeludup dan sebagainya, sudah pastilah perlu mempunyai kenderaan yang cekap, pantas untuk memintas dan sebagainya. Kebanyakan kenderaan-kenderaan lanci yang kita ada ini, saya ingat pihak penyeludup senyum macam itu sahaja. Pasai tak mampu nak ligan kenderaan mereka yang jauh lebih pantas dan sebagainya. Jadi, saya mohon apakah perincian daripada RM154.5 juta yang diperuntukkan di bawah P.10 Butiran 91000- Kenderaan Lanci dan Alat Kelengkapan Kastam?. Kemudian seterusnya Tuan Pengerusi ialah P.10 juga, 09000- Pelbagai Suntikan Modal. Ramai rakan Ahli Parlimen juga telah bangkitkan perkara ini, saya juga ingin bangkitkan. Cuma RM13.61 bilion yang diperuntukkan bagi tahun 2021 ini, mohon disenaraikan suntikan modal kepada syarikat-syarikat mana, untuk tujuan apa perkara tersebut dilakukan. Kemudian Tuan Pengerusi, juga ingin saya bangkitkan di bawah B.11 iaitu Butiran 990400- Turus Pesawat Sdn Bhd, disebut oleh Yang Berhormat Kulim- Bandar Baharu tadi. Tahun 2020 tiada peruntukan yang diberikan. Jadi, agaknya mungkin syarikat penerbangan Malaysia mampu untuk membayar balik ansuran kepada pinjaman pembelian pesawat A380 itu. Akan tetapi ini diperuntukkan RM219 juta untuk tujuan tersebut. Persoalan saya ialah apakah- dan biasanya bila berkaitan dengan MAB dan juga syarikat penerbangan Malaysia ini, Khazanah yang mengambil peranan. Jadi, kenapakah kali ini pihak Perbendaharaan pula yang perlu menyediakan peruntukan untuk tujuan ini? Sekali gus bertanya tentang apakah perancangan masa hadapan (turnaround plan) yang telah dibuat untuk memastikan bahawa syarikat yang suatu ketika dahulu terbang di udara dengan penuh megah mewakili negara kita Malaysia, yang perlu dibuat sesuatu untuk memastikan bahawa ia tidak digulung tikar dan menyelamatkan peluang-peluang pekerjaan bagi mereka yang bekerja dalam syarikat penerbangan Malaysia ini. Akhirnya Tuan Pengerusi, saya ingin bangkitkan tentang 99000- Komitmen Kewangan iaitu Valuer Information System (VIS). Pada tahun 2020, RM70 juta diperuntukkan, tiada diperuntukkan untuk tahun ini di bawah belanja mengurus. Akan tetapi kita lihat di bawah pembangunan P.10 kod 65000- Pembangunan Valuer Information System (VIS) masuk pula sebanyak RM59 juta tetapi kali ini dalam pembangunan. #1520. Sebelum-sebelum ini ia ada dalam Perbelanjaan Mengurus, tiba-tiba tiada dalam tahun 2021 tetapi ada dalam tahun 2021 ini di bawah Anggaran Pembangunan. Mohon pencerahan terhadap perkara-perkara tersebut. Sekian, terima kasih. Tuan Pengerusi [Dato' Mohd Rashid Hasnon]: Terima kasih Yang Berhormat Kubang Pasu. Ahli Yang Berhormat saya akan memberikan jam 3.30 petang untuk Yang Berhormat Menteri Kewangan untuk menjawabnya. Saya dengan ini menjemput... Dato' Mahfuz bin Haji Omar [Pokok Sena]: Tuan Pengerusi, ramai lagi- ramai lagi hendak berucap. Tuan Pengerusi [Dato' Mohd Rashid Hasnon]: Yang Berhormat Jelebu kemudian diikuti oleh Yang Berhormat Bayan Baru.